בעיצומו של השרב: מקורות עצרה את אספקת המים לחקלאים במושב תלמי ביל"ו
צילום: רונן ללזרי, תלמי ביל"ו
החקלאים טוענים כי מקורות עצרה את האספקה של מי ההשקייה והיבול מתייבש. יו"ר מרכז המועצות האזוריות וראש המועצה האזורית מרחבים: "יש בעיה באספקת המים גם בבקעת הירקן. נדאג שהנושא יטופל". מחברת מקורות נמסר: "צרכן שדווח כחורג ממכסות המים היומיות שלו מוגבל בשימוש"
עודכן20.05.20 , 14:41
מקורות עצרה בימים האחרונים את אספקת מי ההשקיה לחקלאים במושב תלמי ביל״ו בעיצומם של ימי השרב הכבד, במהלכו נמדדו עד 43 מעלות בשדות.
החסות מתייבשות
(צילום: רונן ללזרי, תלמי ביל"ו)
שי חג׳ג׳ יו״ר מרכז המועצות האזוריות וראש המועצה האזורית מרחבים: ״אני מטפל בנושא באופן אישי. ומערב את השר הממונה על משאבי המים ואת שר החקלאות. יש בעיה באספקת המים גם בבקעת הירדן. נדאג שהנושא יטופל. עם פגעי מזג האוויר החקלאים יודעים להתמודד, את פגעי ההחלטות השרירותיות נדאג לתקן. החקלאים עובדים בכל מצב ובכל מזג אויר על מנת לספק מזון טרי ואיכותי לתושבי מדינת ישראל. מקרים כמו היום גורמים נזק בלתי הפיך לחקלאות".
ממקורות נמסר בתגובה: "כמות מי השפד"ן השנתית קבועה ומחולקת לפי מכסות מים שנקבעות ומאושרות על ידי רשות המים ומקורות פועלת בהתאם לכך. צרכן שדווח כחורג ממכסות המים היומיות שלו מוגבל בשימוש חורג על מנת להמנע מפגיעה בצרכנים אחרים. מקורות ערוכה ועומדת באספקת כמויות המים המאושרות בהתאם לדרישות רשות המים".